open-index/open-wikipedia-markdown huggingface dataset:
Црква „Св. Троица“ - Ратавица

**Света Троица** — главна селска црква во селото Ратавица. Црквата е сместена во северниот дел од селото, во непосредна близина на подрачното училиште „Браќа Миладиновци“.

## Историја

Камен-темелник за изградба на црквата бил поставен на 13 мај 2010 година од страна на Митрополитот Брегалнички г. Иларион. Изградбата била завршила во 2015 година, а црквата била осветена на 3 мај 2015 година од страна на Митрополитот Брегалнички г. Иларион по повод 70 години од одржувањето на првиот црковен народен собор во Скопје во март 1945 година.

## Архитектура

Градбата има правоаголна основа, со апсида во задниот дел, и претставува крсто-куполен храм со осумаголна купола. Пред влезот на црквата има натстрешница со триаголен кров која е поддржана од два јонски столба. На предниот дел од натстрешницата има дрвена основа на којашто се наоѓа дрвен крст. Ѕидовите на црквата и столбовите на натстрешницата се обоени во жолта боја, додека јонските капители се бели. Градбата и натстрешницата се покриени со кров од ќерамиди, додека куполата е покриена со метален кров. Над влезната врата има живопис на полукружна основа кој го отсликува Светото Тројство. Внатрешноста на црквата целосно е живописана. Црквата нема камбанарија, но истата е во изградба во непосредна близина на градбата, од левата страна на главниот влез.

## Галерија


Податотека:Влезната порта на црквата „Св. Троица“ - Ратавица.jpg|Натстрешницата со влезната порта од црквата
Податотека:Влезната порта на црквата „Св. Троица“ - Ратавица 2.jpg|Живопис кој го отсликува Светото Тројство над влезната порта
Податотека:Внатрешноста на црквата „Св. Троица“ - Ратавица.jpg|Внатрешноста на црквата


## Поврзано
* Штипско архијерејско намесништво
* Злетовска парохија
* Ратавица

## Наводи

## Надворешни врски

Категорија:Ратавица
Ратавица
Категорија:Македонската архитектура во 2015 година
Минотаур

**Минотаур** — митолошко суштество претставено во облик на полубик и получовек. Тој настанал преку полов однос на жената на кралот Минос, Пасифаја и бик, откако претходно таа влегла во вештачка крава која ја направил Дедал. Минотаурот имал човечко тело и глава на бик. Поради тоа што бил многу грд, кралот Минос го повикал Дедал да изгради лавиринт од кој не би можел да излезе. Минотаурот талкал низ лавиринтот, а на секои седум години му носеле седум момчиња и девојки. Една година,  на годишната прослава дошол атинскиот крал Тезеј, кој се вљубил во сестрата на Минотаурот, Аријадна. Аријадна му помогнала на Тезеј да го убие Минотаурот така што му кажала дека од лавиринтот може да се излезе само на еден начин: Да се одмотува клопче со конец на почетокот на лавиринтот па потоа по него да се враќа назад. Минотаурот е познат и како Астерио- женски Минотаур.

Откако седнал на престолот на Крит, Минос се натпреварувал со своите браќа за да владее. Притоа, тој му се помолил на Посејдон, богот на морето, да му испрати еден силен бик, како знак за поддршка. За да го казни Минос, Посејдон направил Пасифаја да се вљуби во бик.

## Наводи

Категорија:Митски суштества
Категорија:Митски говеда
Одра (притока на Купа)

**Одра** е река во Хрватска, лева притока и е реката Купа, долга е 83 километри, со слив од 604&nbsp;км2. Се создава од две краци на Косница и Ломница.

Во поголемиот дел тече паралелно со реката Сава. Се влева во Купа кај селото Шишачка Одра кое не е далеку од Сисак. Најважни притоки се Буна и Лекеник. Со својот тек поминува низ рамница и низ шуми. Од каналот Сава-Одра, па сè до селото Шишачка Одра, низ нејзиниот тек нема население. Богата е со животински свет (дабари, риби, големи барски желки, змии, и друго), а на нивните скришни места доаѓаат по вода шумски животни (диви свињи, срни, елени, лисици и друго).

## Наводи

Категорија:Реки во Хрватска
Суња (река)

**Суња** е десна притока на реката Сава, долга 69 км.

Извира во Зринска Гора, на висина од 600 м. Порано се изливала во плитка депресија и на должина од околу 20 км, се 
движела споро и паралелно со Сава, а во поново време е канализирана.

Се влева во Сава, наспроти селото Пуска, 12 км северозападно од Јасеновац, на 91 м надморска височина.
Површината на нејзиниот слив изнесува 462 км2.

## Наводи

Категорија:Реки во Србија
Категорија:Притоки на Сава
Црква „Св. Јован Богослов“ - Љубојно

**Свети Јован Богослов** (од мештаните нарекувани **Свети Јоан**) — главна селска црква во селото Љубојно, Општина Ресен, Македонија. Се наоѓа на самото сретсело. Во кругот на црквата се наоѓаат и селските гробишта.

Црквата била изградена во 1861 година. За време на Илинденското востание во 1903 година била запалена, за во 1921 година повторно да биде обновена.

## Градба

Црквата е сместена во средишниот дел на селото. Автентичната фасадна структура на надворешните ѕидови е сочувана само на полукружната апсида, изѕидана од убаво обработени камени квадери. Сите останати ѕидови се премалтерисани, вклучувајќи ја и куполата со осмостраниот тамбур. Во периодот по изградбата и обновата на црквата на западната страна се придодадени нови помошни простории. Главниот влез во црквата се наоѓа на јужната фасада.

Црквата е изградена како трикорабна базилика со купола издигната на гамбур, централниот кораб полуциндрично засводен, а бочните покриени со рамни тавани. Во внатрешноста на западната страна има галерија, а на исток завршува со апсида многуаголно решена од надворешната страна. Храмот е ѕидан од камен, а сводите и лаковите се од дрвна конструкција.

Внатрешноста е поделена надолжно на три кораби со два реда на столбови.

Според натписот над јужниот влез, храмот бил подигнат во 1861 година. Подоцна бил опожарен во 1903 година, за повторно да биде обновен во 1921 година.

### Фрескоживопис

Ѕидното сликарство во апсидната конха и во нишата од жртвеникот потекнува од 1928 година. Во наосот на црквата врз сводните партии и страничните ѕидови нема сочувани остатоци од ѕидно сликарство.

### Иконостас

На олтарната предграда има два реда на икони. Во основниот ред се насликани вообичаените претстави за престолни икони, а горе се допојасјата на апостолите и сцени од Великите празници. Според натписите врз иконите, тие потекнуваат од 1924/1925 година.

Иконите од певницата, поставена врз еден од северните столбови, се дела на истиот зограф, работени во 1928 година.

## Галерија


Податотека:Викиекспедиција Преспа 149.jpg|Камбанаријата на црквата, која служи и како влез
Податотека:Викиекспедиција Преспа 159.jpg|Натписот за изградбата на црквата над влезот
Податотека:Викиекспедиција Преспа 161.jpg|Дел од апсидата и задниот дел на црквата
Податотека:Викиекспедиција Преспа 162.jpg|Камбанаријата и патеката до црквата


## Поврзано
* Ресенско архијерејско намесништво
* Подмочанско-љубојнска парохија
* Љубојно

## Наводи

## Надворешни врски

Категорија:Љубојно
Љубојно
Црква „Св. Петар и Павле“ - Љубојно

**Свети Петар и Павле** — главна манастирска црква на Љубојнскиот манастир, во селото Љубојно, Општина Ресен, Македонија. Се наоѓа 1 километар југоисточно од селото, во коријата над селото, сместена на доминантна височинка оградена со високи ридови и густа шума.

Црквата била изградена во 1923 година од браќата Никола и Јоше Стасовски.

## Градба
Црквата е сместена во пошумениот дел од планината, на едно мало плато над селото Љубојно. Од селото до црквата се стигнува по земјен шумски пат за околу 30 минути.

Црквата била подигната во 1923 година, што може да се забележи и од натписот на западната фасада со средства на Никола Христов Стасовски од селото Љубојно.

Фасадите на западната, јужната и северната се украсени во согласност со архитектурата од периодот на двете светски војни. Во горните делови имаат триаголни завршетоци, врз кои се надоврзува кровната конструкција во облик на крст во чие средиште се издигнува куполата, со осумстраниот тамбур. Со внатрешноста на храмот се комуницира преку двата влеза на западната и северната фасада. Ентериерот е решен без употреба на столбови. Таванот е конструиран од два вкрстени полукружни сводови, на чие средиште е куполата од која се спуштаат висечки пандантифи, лачно поврзани помеѓу себе. Низ четирите прозорци поставени на тамбурот се обезбедува осветлувањето на куполниот простор, кој е насликан во целост.

## Иконостас
Иконостасот е подигнат од висинската кота на подот од наосот со помош на три скалила по целата широчина на храмот. Претставува едноставна дрвена преграда со два реда на икони, царски двери и врата на северниот дел.

## Галерија

Податотека:Викиекспедиција Преспа 156.jpg|Поглед на црквата од с. Љубојно
File:Crkva vo Makedonija, 1923.jpg|Манастирот во 1923 година


## Поврзано
* Ресенско архијерејско намесништво
* Подмочанско-љубојнска парохија
* Љубојно

## Наводи

## Надворешни врски

Категорија:Љубојно
Љубојно
Категорија:Љубојнски манастир
Љубојнски манастир

**Љубојнски манастир** − македонски православен манастирски комплекс сместен на околу 1 километар југоисточно од преспанското село Љубојно, во коријата над селото. Неговиот комплекс го сочинува црквата „Св. Петар и Павле“, чешмата и камбанаријата.

Црквата „Св. Петар и Павле“ се одликува со архитектура од двете светски војни, изградена во 1923 година од страна на браќата Никола и Јоше Стасовски.

## Историја

Црквата, но и самиот манастир, биле изградени во 1923 година со средства обезбедени од браќата Никола и Јоше Стасовски.

## Објекти

;Црква 

Главната и единствена манастирска црква е посветена на Света Петар и Павле. Црквата е сместена во пошумениот дел од планината, на едно мало плато над селото Љубојно. Од селото до црквата се стигнува по земјен шумски пат за околу 30 минути. Црквата била подигната во 1923 година, што може да се забележи и од натписот на западната фасада со средства на Никола Христов Стасовски од селото Љубојно.

;Камбанарија

Од северната страна, практично на самиот влез во манастирскиот комплекс, се издигнува камбанаријата, со дрвени скалила, од каде се овозможува прекрасна глетка кон селото Љубојно и Преспанското Езеро.

;Чешма

Јужно од црквата, во непосредна близина се наоѓа чешмата, која според натписот е изградена истовремено со храмот.

## Галерија


Податотека:Црква „Св. Петар и Павле“ во село Љубојно 2.jpg|Главната манастирска црква „Св. Петар и Павле“
Податотека:Црква „Св. Петар и Павле“ во село Љубојно 1.jpg|Главната манастирска црква „Св. Петар и Павле“
Податотека:Црква „Св. Петар и Павле“ во село Љубојно.jpg|Главната манастирска црква „Св. Петар и Павле“
Податотека:Манастир Св. Петар и Павле, Љубојно.jpg|Главната манастирска црква „Св. Петар и Павле“
Податотека:Камбанаријата во Љубојнскиот манастир.jpg|Камбанаријата во Љубојнскиот манастир
Податотека:Помошен објект во Љубојнски манастир.jpg|Помошен објект во Љубојнски манастир


## Наводи

## Надворешни врски


Категорија:Љубојно
Категорија:Манастири во Македонија
Категорија:Манастири на МПЦ
Категорија:Манастири во Преспанско-пелагониската епархија
Кантарион

мини|Подготовка на масло од кантарион: цветови полиени со маслиново масло, изложени на сонце
**Кантарион** или **засекник** () — повеќегодишна тревна билка од семејството на кантарионите (*Hypericaceae*).

## Опис
мини|Садници
Кантарион е повеќегодишна тревна билка со разгранет корен. Стеблото е исправено, без лисја, со висината од 20 до 100 сантиметри. Цветовите се жолти, додека плодот е како ѕвонче. Цвета од мај до септември.

За да биде добро одгледано, земјиштето треба да биде средно богато со хранливи материи, топлината треба да е умерена како и светлината. Поради тоа, кантарионот најмногу успева во умерени предели и суптропска клима ширум светот.
Кантарионот се состои од: хиперицин, изохиперицин, хиперозид, кверцетин, рутин, кверцитрин, биапигенин, аменофлавон, катехин, епикатехин, хлорогенска киселина, кафена киселина, хиперфлорин, каротиноиди, стероли, леукоаноцијани, етерично масло.

## Лековити својства

Кантарионот се користи како антидепресив, седатив и антибиотик, се користи надворешно и внатрешно. Активна супстанца е хиперфлорин. Екстрактот од кантарион ја зголемува концентрацијата невротрансмитера седатив и на адреналин во синапсите. Маслото од кантарион (*Oleum hyperici*) e најшироко познато и се користи за ублажување и лечење на изгореници. Се добива со преливање на свежи цветови на кантарионот со маслиново масло. Кантарионовото масло се користи за надворешна употреба и за јадење. Освен тоа може да ја штити кожата од воспалениe, помага и ја негува сувата и испуканата кожа и може да се употребува и за масажа преку опуштање на мускулите и помага кај слабата циркулација. Маслото од кантарион не треба да се користи за заштита од сонце, бидејќи е фотосензитивно и може да предизвика промени на кожата, но при изгореници истото може да биде користено.

При истражувања спроведени во 2015 година во врска со антидепресивното дејство на кантарионот, било утврдено дека не е делотворен како други антидепресиви, и дека лекувањето од депресија со кантарион се должи на плацебо ефектот.

Кантарионот е отровен за добитокот.

## Наводи

## Надворешни врски

* Инваизвни видови — Кантарион (''Hypericum perforatum'')

Категорија:Кантарион (род)
Категорија:Лековити растенија
Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Флора на Македонија
Категорија:Флора на Европа
Убава

**Убава** (некаде се сретнува и како **Убово**) — планински врв на планината Караџица на масивот Мокра во средишниот дел на Македонија. Неговата надморска височина изнесува 2.346 метри. Всушност, со името Убава, кое во денешно време најмногу се користи за највисокиот врв, се именува поголем предел на планината Караџица кој ја опфаќа висорамнината помеѓу врвовите Остри Врв, Пепелјак и Каменити Брег веднаш на сртот над двете Салаковски Езера, малата долина која од овој предел се спушта кон изворите на Кадина Река во месноста Јуручка Карпа и камениот (карпест) гребен кој ги ограничува оваа висорамнина и дол на запад и чијашто надморска височина се движи по котите 2346, 2301, 2288, 2295, 2261 и завршува повторно со 2346 метри на југ. Во својата книга Материјали по изучувањето на Македонија, македонскиот револуционер Ѓорче Петров, запишал дека Црн Врв е соединет со основите на Јакупица преку гребенот Темна Бука, над којшто се издигнува пирамидалниот врв *Убово* (* *'Убава*' * н.з.), кој по височината и местоположбата го зазема средното место помеѓу врвовите Јакупица и Црн Врв, а некогаш на тој врв била убиена некоја убава мома, по што и врвот се нарекува така. За патникот од Скопје за Каршијак, четирите врвови: Ибраимица, Црн Врв, Убава и Јакупица стојат на изглед како истегната линија и по височината претставуваат еден столб со четири стапки коишто постепено се издигнуваат една зад друга, при што тоа место и оној дел од Салакова Планина, којашто се издигнува зад него, го нарекуваат *Мокра*.

## Галерија

File:Врв Убава.jpg|Поглед на врвот Убава од Остри Врв
File:Караџица 03.jpg|Глетка од гребенот и долот Убава на Караџица
File:Караџица 02.jpg|Глетка од висорамнината Убава на Караџица


## Наводи

Категорија:Врвови во Македонија
Категорија:Мокра
Ксенија Сидорова

**Ксенија Сидорова** (18 мај 1988, Рига) - латвиска музичарка која свири на хармоника.

## Животопис
Сидорова се родила во Рига, во 1988 година. На осумгодишна возраст започнала да учи да свири на хармоника, а дипломирала и магистрирала на Кралската академија за музика во Лондон, под менторство на професорот Овен Мареј.
## Творештво
Својот прв професионален настап Сидорова го одржала во 2009 година, во лондонскиот „Вигмор хол“ и веднаш била оценета како музичко откритие. Во 2012 година станала првиот добитник на меѓународната награда на фондацијата „Брин Терфел“. Во 2015 година настапила во познатата лондонска сала „Ројал Алберт хол“, по повод 50. роденден на познатиот велшки баритон Брин Терфел, каде заедно со Стинг ја извела песната „роксен“ на групата „Полис“. Сидорова настапувала со познатите музички имиња, како што се: Никола Бенедети, Милош Карадаглиќ, Хуан Диего Флорес, Томас Голд итн. Заедно со Ави Авитал и Итамар Доари таа е член на триото „Between Worlds“, со кое настапувала во Германија, Британија и во САД. Исто така, како солист настапувала со престижни симфониски оркестри ширум светот. Како признание на нејзиното творештво, Кралската академија за музика од Лондон ѝ доделила диплома за значаен придонес во музиката. На 1 декември 2016, во Домот на АРМ во Скопје, Сидорова го одржала концертот „Алхемија“, заедно со Македонската филхармонија.

## Наводи

Категорија:Латвиски музичари
Категорија:Родени во 1988 година
Даниел Рајскин

**Даниел Рајскин** (1970, Санкт Петербург) - руски диригент.

## Животопис
Рајскин е роден во 1970 година, во Санкт Петербург, како син на познат музиколог. На шестгодишна возраст се запишал во музичко училиште, а во конзерваториумот во родниот град студирал виола и диригирање. Под влијание на професорот Лев Савич, Рајскин се определил за диригирање, а потоа се усовршувал кај познатите професори: Милан Хорват, Марис Јансонс и Нееме Јарви. На возраст од 20 години ја напуштил Русија и продолжил да студира во Амстердам и во Фрајбург и набрзо станал еден од најпознатите виолисти во Европа.
## Творештво
Во 2005 година, Рајскин станал шеф-диригент на Рајнската филхармонија, а во 2008 година на филхармонијата „Артур Рубинштајн“ во Лоѓ. Како диригент гостувал на повеќе сцени во Европа и во Азија, вклучувајќи ги: Белградската филхармонија, Загрепската филхармонија, Естонскиот национален оркестар, „Хонгконг синфониета“, Националниот оркестар на Латвија, оркестарот „Моцартеум“ од Салцбург, филхармониите на Копенхаген, на Виена, на Берлин и на Прага, оркестарот на радио-телевизијата во Даблин, Радиосимфонискиот оркестар на Чешка итн. Во својата кариера соработувал со Иво Погорелиќ, Миша Мајски, Ланг Ланг, Џулијан Рахлин итн. Исто така, познати се неговите ангажмани како диригент на неколку опери. На 1 декември 2016, во Домот на АРМ во Скопје, Рајскин диригирал на концертот на Ксенија Сидорова и Македонската филхармонија со наслов „Алхемија“.

## Наводи

Категорија:Руски музичари
Категорија:Руски диригенти
Флоренс Хендерсон

мини|Флоренс Хендерсон во 2012 година
**Флоренс Хендерсон** (англиски: *Florence Henderson*) (1934 - 24 ноември 2016, Лос Ангелес) - американска глумица.

## Животопис
Флоренс Хендерсон е родена во 1934 година, во Индијана. Починала на 24 ноември 2016 година, во една болница во Лос Ангелес.

## Кариера
Хендерсон ја започнала глумечката кариера во театар, а подоцна започнала да глуми во телевизиски серии и филмови. Пошироката слава ја стекнала со хумористичната серија „Семејството Брејди“, која започнала да се прикажува во 1969 година, како прва американска серија која го прикажува животот на едно нетрадиционално семејство. Во серијата, таа ја глумела самохраната мајка на три ќерки Керол Брејди, која стапува во брак со вдовец со три сина. По завршувањето на серијата во 1974 година, таа играла во неколку серии, како: „Невестите Брејди“, „Среќен Брејди Божик“ и „Брејдиеви“, „Убиство по сценарио“, „Љубовен брод“ и „Л.А. Закон“. Исто така, Хендерсон настапила и во неколку филмови, како: „Песната на Норвешка“, „Гол пиштол 33 1/3“ и „Педесет нијанси црно“.

## Наводи

Категорија:Американски глумци
Категорија:Починати во 2016 година
Категорија:Родени во 1934 година
Антонио Фернандес

**Антонио Фернандес** (1917 - 2016) бил шпански менаџер.

## Животопис
Антонио Фернандес се родил во 1917 година, во шпанското село Серзалес дел Кондадо, во семејство со 13 деца. На четиринаесетгодишна возраст го напуштил училиштето, бидејќи семејството било сиромашно и не можело да го финансира неговото образование. Подоцна се оженил со Цинија Гонсалес Диез и на возраст до 32 години се преселил во Мексико, каде се вработил во фирмата на нејзиниот вујко „Групо Мордело“ која го произведува пивото „Корона“. Таму постепено напредувал во хиерархијата и во 1971 година станал главен извршен директор. Благодарение на него, „Корона“ станала најпознато пиво во Мексико и постигнала голем успех во светот. За неговата хуманитарна работа Фернандес бил одликуван од шпанскиот крал Хуан Карлос. Фернандес починал во август 2016 година, а во својот тестамент оставил 200 милиони евра за жителите на своето родно село. Притоа, на секој жител му припаднале над 2,3 милиони евра, а остатокот од парите биле наменети за изградба на културен центар во селото.

## Наводи

Категорија:Шпански стопанственици
Категорија:Починати во 2016 година
Категорија:Родени во 1917 година
Властимир Николовски

**Властимир Николовски** (Прилеп, 20 декември 1925 - Скопје, 28 март 2001) - македонски композитор. Се категоризира во втората генерација македонски повоени композитори.

## Животопис
По завршувањето на студиите во Белград, Николовски се вработил во Средното музичко училиште во Скопје, а потоа предавал на Педагошкиот факултет и на Високата музичка школа (подоцна, Факултет за музичка уметност) во Скопје. Покрај тоа, тој бил музички уредник во Радио Скопје, претседател на Сојузот на композиторите на Македонија и на Сојузот на композиторите на Југославија. Во 1981 година бил избран за редовен член на МАНУ.

## Творештво
[мини|десно|180п|Споменик на Властимир Николовски на [Мост на уметноста|Мостот на уметноста во Скопје.]]
Николовски бил еден од најплодните македонски автори на XX век, со околу 140 творби за најразлични состави. Особено маркантни се неговите вокално-инструментални композиции (ораториуми, кантати) и неговите оркестарски дела. Сепак, највисоките творечки дострели ги остварил на полето на хорската музика и во делата во кои доминира човечкиот глас. Во целото свое творештво Николовски се инспирирал од фолклорот, водејќи се од идејата дека треба да се одбегнуваат радикалните постапки на музичката авангарда од XX век, бидејќи тие се само „израз на творечката немоќ и стерилност“. Токму затоа, неговиот музички јазик е умерен, експресивен, со потпирање на духовното и фолклорното поднебје на Македонија. Исто така, тој се занимавал и со публицистика при што напишал над 30 статии во кои обработува проблеми главно сврзани со македонското музичко творештво.

## Дела
*Сердарот. кантата (1963); 
*ораториуми: Клименту (1966); Кирилу (1969); Непокор (1979); 
*три симфонии (1957-1975); 
*Концерт за пијано и оркестар (1978); 
*Концерт за виолина и оркестар (1987); 
*По патиштата. вокален циклус (1969); 
*Црнила. за глас и гудачи (1984);.

## Наводи

## Надворешни врски

* Профил на Властимир Николовски — СОКОМ

Категорија:Македонски композитори
Категорија:Добитници на наградата „13 Ноември“
Категорија:Академици на МАНУ
Црква „Св. Јован Крстител“ - Коњух

**Свети Јован Крстител** (**Св. Јован Опсечен**) —  црква во селото Коњух, во рамките на археолошкото наоѓалиште Големо Градиште. Околку црквата денес се наоѓаат остатоците од многу старата античка и средновековна кружна црква - „ротонда“. Всушност, црквата е подигната во 1955 година на северозападниот дел од остатоците од кружната црква - ротонда.

## Галерија

File:Црквата крај ротондата во Коњух.jpg|Поглед на црквата подигната над кружната ѕидина на ротондата
File:Св. Јован Крстител (Ротонда) - Коњух 01.jpg|Поглед на црквата
File:Св. Јован Крстител (Ротонда) - Коњух 02.jpg|Поглед на црквата
File:Св. Јован Крстител (Ротонда) - Коњух 03.jpg|Поглед на црквата


Коњух
Нишава

**Нишава** е река која тече низ Бугарија и Србија и со должина од 218 км е најдолгата притока на Јужна Морава. Изворот на Нишава се наоѓа под врвот на древната Хема или денешната Стара Планина која се нарекува Ком. Овој врв се наоѓа непосредно над денешното бугарско село Гинци, па реката се нарекува и Гинска Река, сè додека тече низ територијата на Бугарија. Во делот на Годечка котлина, реката врти кон запад, и некаде кај граничниот премин Калотина, влегува во Србија. Речниот тек на Нишава ги поврзува градовите  Димитровград, Пирот, Бела Паланка, Нишка Бања и Ниш за конечно 10 км западно од градот Ниш да се спои со Јужна Морава.

## Потекло на името
Се смета дека античкото име на Нишава било *Navissus*, па во историографијата може да се најде податок дека гградот Ниш го добил името по реката. Но научниците не се согласни за тоа дали името на реката доаѓа од келтскиот хидроним „Нова” или „Новие”, или пак името на реката е тракиско.

## Низ Бугарија

Нишава извира во Бугарија под врвот Ком на Стара Планина. Изворот е во близина на границата со Србија, и затоа текот на Нишава низ Бугарија изнесува само 67 км, без големи притоки.

Бидејќи минува низ селото Гинци, реката е позната и како Гинска Река. Тече кон југ, а потоа нагло врти кон запад низ Годечката Котлина, минува низ селото Разбоиште, а потоа формира клисура. Доаѓа до селото Калотина, кое е на граница меѓу Бугарија и Србија (Калотина-Градина), и продолжува западно низ Србија.

## Низ Србија

Низ Србија тече главно кон запад, и има должина од 151 км. Нишава минува низ градовите: Димитровград, Пирот, Бела Паланка, Нишка Бања и Ниш. Околу 10 км западно од Ниш (кај селото Трупале) се влева во Јужна Морава.

## Фотографии од Нишава

мини|центар|630п|Панорама на Ниш и Нишава

## Поврзано
* Понишавље
* Список на реки во Србија
* Ниш
* Мостови во Ниш

## Наводи

Категорија:Реки во Србија
Категорија:Меѓународни реки во Европа
Перуќко Езеро

**Перуќко Езеро** — вештачко езеро на реката Цетина, помеѓу планините Динара и Свилаја во Хрватска. Површината на езерото изнесува 15 км2, најголемата длабочина е 65 м, а неговата должина е околу 20 км. Езерото настанало во 1958 година со изградбата на браната Перуќа. Со изградбата на оваа брана биле поплавени делови од околните села, вклучувајќи плодни земјишта и куќи. Поплавен бил и манастирот Драговиќ од 1395 година, кај селото Кољане, а бил изграден нов на повисоко место. Хидроелектраната Перуќа била изградена 2 години после подигањето на браната кај Бителиќ. Езерото е значајно и за регулација на нивото на водата на Цетина т.е. спречување на поплава.

Категорија:Вештачки езера
Категорија:Хрватска
Сестри (Даблинци)

*[[Dubliner (James Joyce)|Dubliners]]*, Erstausgabe 1914]]
**"Сестри"** — краток расказ напишан од Џејмс Џојс. Тој е првиот расказ од книгата Даблинци. Првично, расказот бил објавен во Ајриш Хоумстед (*Irish Homestead*), на 13 август 1904 година. Ова е првото испечатено дело-фикција на Џојс, Подоцна, Џејмс Џојс го препишал расказот, заедно со остатокот од делото  и ја објавил целата книга во 1914 година.

## Ликови
*Момчето (раскажувач)
*Џејмс Флин (свештеник)
*Елиза Флин (сестрата на свештеникот)
*Нени Флин (сеста на свештеникот)
*Стариот Котер
*тетка на момчето
*тетин на момчето

## Прием
Расказот е предмет на книжевни дебати, претежно поврзани со болеста на свештеникот. Една од дебатите кои се развила е дека намерно Џојс имплицирал дека свештеникот е ментално болен.

## Текст
*The Sisters (1904) &ndash; текст од 13 август 1904.
*The Sisters (1914) &ndash; Даблинци*.

==Наводи==


==Поврзано==
* [[Даблинци (книга)]]
* [[Џејмс Џојс]]

==Надворешни врски==
* *Даблинци* на [[Проект Гутенберг]]
* [http://www.adamsmithacademy.org/etext/The_Sisters.html *Сестри''] , аудио и текст

Категорија:Раскази од Џејмс Џојс
Категорија:Даблинци (книга)
Рај (филм од 2016)

**Рај** (руски: *Рай*) - руско-германски филм од 2016 година, во режија на Андреј Кончаловски, кој е автор и на сценариото, заедно со Елена Киселева. Улогите во филмот ги толкуваат: Јулија Висоцка, Филип Дикен, Кристијан Клаус, Виктор Сухоруков, Петер Курт, Вера Воронкова, итн. На Филмскиот фестивал во Венеција, Кончаловски ја добил наградата „Сребрен лав“ за најдобар режисер, а филмот бил номиниран за наградата „Златен лав“.

## Содржина
Филмот се состои од три приказни на тројца различни луѓе, кои судбината ги поврзува меѓу себе: руската благородничка Олга која живее како имигрант во Париз, шефот на полицијата Жил и нацистичкиот офицер Хелмут. Притоа, тројцата ги раскажуваат своите приказни откако веќе се мртви:

За време на нацистичката окупација на Париз, полицијата упаѓа во еден стан, каде открива две еврејски дечиња. Притоа, полицијата ја притвора руската благородничка Олга (ја глуми Висоцка), под обвинение дека ги криела децата. Во полициската станица, Олга е сведок на мачењето на еден член на Движењето на отпорот и, со цел да го спаси од натамошната тортура, таа му нуди сексуална услуга на шефот на полицијата Жил (го игра Дикен). Тој ја прифаќа понудата и за утредента закажува средба со неа, но во меѓувреме го убиваат членовите на Движењето на отпорот.

Олга е испратена во концентрационен логор, каде случајно ги среќава двете еврејски деца и почнува да се грижи за нив. Во логорот доаѓа Хелмут (го игра Клаус), офицер на СС-трупите, кој треба да ги испита сомнежите за финансиски малверзации. Тој ја здогледува Олга и веднаш ја препознава, бидејќи во 1933 година со неа бил заедно на летување во Италија. Хелмут ја зема Олга како слугинка во својот стан и прави план да ја префрли во Швајцарија.

На денот, кога логорот е нападнат, наместо да побегне со автомобилот кој ја чека, Олга влегува во гасната комора наместо една друга затвореничка на која ѝ ги остава двете Еврејчиња. На крајот, Хелмут погинува од експлозија на граната, Олга умира во гасната комора, но децата успеваат да се спасат.

## Наводи

Категорија:Филмови од 2016 година
Категорија:Филмови на Андреј Кончаловски
Категорија:Филмови на руски јазик
Категорија:Филмови на француски јазик
Категорија:Филмови на германски јазик
Категорија:Филмови со Јулија Висоцка
Категорија:Филмови со Кристијан Клаус
Категорија:Филмови со Петер Курт
Кафе општество

**Кафе општество** (англиски: *Café Society*) - американски филм од 2016 година, во режија на Вуди Ален, кој е автор и на сценариото. Улогите во филмот ги толкуваат: Стив Карел, Џеси Ајсенберг, Кристин Стјуарт, Тес Фрејзер, итн. 
## Содржина
Дејството на филмот се одигрува во 1930-тите. Боби (го игра Ајсенберг) се преселува од Њујорк во Холивуд, со намера да направи успешна кариера со помош на својот вујко Фил Стерн (го игра Карел), кој е моќен филмски продуцент. Таму се запознава со неговата секретарка (ја игра Фрејзер), младата и убава Вероника и веднаш се вљубува во неа. Таа му кажува дека веќе има момче, но крие дека се работи за неговиот вујко. Иако Фил постојано ѝ ветува на Вероника дека ќе се разведе, тој нема сила да го направи тоа и ја раскинува врската. Тогаш, Вероника му станува девојка на Боби, но Фил дознава за тоа и оди кај Вероника, барајќи ја за жена, а таа се согласува да се омажи за него. Разочаран, Боби се враќа во Њујорк, каде се вработува како менаџер во ресторанот на неговиот брат, кој е мафијаш. Набргу, ресторанот станува многу успешен и познат, па Боби станува богат и во меѓувреме се жени за убава девојка. Еден ден, во ресторанот влегуваат вујкото Фил и Вероника и Боби повторно започнува да се гледа со неа. Истовремено, неговиот брат е уапсен, осуден за повеќекратни убиства и погубен на електричен стол. Во неколку наврати, Боби се среќава со Вероника, но таа останува со Фил.

## Наводи

Категорија:Филмови од 2016 година
Категорија:Филмови на Вуди Ален
Категорија:Филмови на англиски јазик
Категорија:Филмови со Стив Карел
Категорија:Филмови со Џеси Ајсенберг
Категорија:Филмски комедии
Големиот дружељубив џин

**„Големиот дружељубив џин“** (англиски: *The BFG*) — британско-канадско-американски филм од 2016 година, во режија на Стивен Спилберг. Гласовите во филмот ги позајмуваат: Марк Риланс, Раби Барнхил, Пенелопи Вилтон итн.

## Содржина
Десетгодишното девојче Софи живее во дом за сираци. Еден ден, таа здогледува стар џин со големи уши, кој ја грабнува и ја носи во Земјата на џиновите. Таму живеат неколку лоши џинови, кои постојано го тормозат стариот џин. Тој, пак, има навика да ја посетува Земјата на соништата, каде собира соништа кои ги чува во стаклени садови во својот дом. Потоа, тој слегува на Земјата и им ги пушта соновите на луѓето, додека тие спијат. Софи го нарекува џинот БФГ (*Big Friendly Giant*) и тие стануваат пријатели. Еднаш, еден од лошите џинови го посетува БФГ и намирисува дека кај него има човечко суштество. Кога џиновите ќе го пронајдат ќебенцето на Софи, БФГ одлучува да ја врати во домот за сираци, сакајќи да ја спаси од лошите џинови, кои сакаат да ја изедат. Сепак, Софи се враќа во Земјата на џиновите и дознава дека претходно БФГ чувал момче, кое го изеле џиновите. Затоа, таа смислува план како да се ослободат од лошите џинови: Таа и БФГ одат кај англиската кралица и бараат помош од неа. Кралицата испраќа војници, кои со хеликоптери одат во Земјата на џиновите, ги фаќаат лошите џинови и ги истовараат на еден пуст остров. Софи останува да живее во дворецот на кралицата, сеќавајќи се на БФГ.

## Наводи

## Надворешни врски

*
*
*
*

Категорија:Филмови од 2016 година
Категорија:Филмови на Стивен Спилберг
Категорија:Филмови на англиски јазик
Хостел

[десно|мини|250px|Првиот хостел во светот бил воспоставен во 1912 година во замокот Алтена во [Германија]]

[десно|мини|250px|Хостел Челица, поранешен затвор адаптиран како хостел во [Словенија]]
**Хостел** – вид на сместување каде гостите на располагање имаат помал комфор (поголем број кревети на кат во една спална соба, заеднички бањи и евентуално кујни), за пониски цени.

Честопати хостелите се поевтини и за изнајмувачот и за корисниците. Доста хостели имаат корисници кои престојуваат на подолг рок кои ги вработуваат како рецепционери или друг персонал во хостелот, а за возврат добиваат некои погодности како намалена цена за престојот.

Во неколку земји, како Обединетото Кралство, Ирска, Индија и Австралија, зборот хостел се однесува исто така на установи кои обезбедуваат подолг престој. Во Индија, Пакистан и Јужна Африка, „хостел“ исто така се однесува на студентски домови на колеџи и универзитети кои нудат престој за студентите. Во други делови на светот, зборот хостел може да се однесува на сместувачки капацитети кои им се нудат на „туристите со ранци“.

## Историја
[мини|Постер од 1915 година, го промовира фондот кој обезбедувал хостелско сместување за жените работнички во [Прва светска војна|Првата светска војна]]

Во 1912 година во замокот Алтена во Германија, Рихард Ширман го формирал првиот постојан „југендхерберге“ односно „младински хостел. Првите младински хостели биле израз на визијата на Германското младинско движење за да им се обезбеди на сиромашните градски младинци да дишат свеж воздух. Младите требало, колку што е можно, сами да го организираат и одржуваат хостелот за да ги држат трошоците ниски, да градат карактер и да бидат физички активни.

## Потекло на поимот
Зборовите „хотел“ и „хостел“ се етимолошки поврзани, во македонскиот јазик дошле преку англискиот, каде се влезени преку старофранцускиот збор „hostel“, кој од своја страна доаѓа од доцнолатинскиот „hospitale“ што означува место за одмор. Денес тие се однесуваат на различен вид на сместување.

## Разлики од хотелите
[десно|мини|Младински хостел во [Јапонија]]

Постојат повеќе разлики меѓу хостелите и хотелите:
* Хостелите се буџетски ориентирани, цените се значително пониски и многу хостели имаат програми за споделување книги, ДВД и други слични работи.
* За оние кои претпочитаат неформална околина, хостелите вообичаено го немаат истото ниво на формалност како хотелите.
* Социјализацијата во хостелите е поголема.
* Во хостелите услугите се поограничени и вообичаено е самопослужување.

## Хостели во Македонија
Според Златна книга во Македонија има 25 хостели од кои 21 се во Скопје и по 2 во Битола и Охрид.

Во Законот за угостителство не е наброен хостелот како вид на угостителски објект за сместување

## Наводи

## Поврзано

* Хотел
* Хотелски менаџмент
* Туризам
* Мотел

Категорија:Туризам
Категорија:Угостителство
Категорија:Туристичко сместување
Тинејџер волк (2011)

***Тинејџер волк*** е американска телевизиска серија создадена од страна на Џеф Дејвис за MTV. Серијата  е заснована на филмот од 1985 година со истото име, и ѕвездата Тајлер Поси како еден тинејџер со име Scott  McCall, кој е каснат од врколак и мора да се справи со тоа кое влијае  врз неговиот живот и животот на оние кои му се најблиски, и Dylan O'Brein како "Stiles" Stilinski,на кој најдобар другар му е Скот. Серијата има добиено позитивни критики од критичарите и е голема тема на социјалните медиуми.

Премиерата на серијата беше на 5 јуни 2011, по наградите на Мтв за најдобар филм во 2011 . На 9 јули 2015 година, *Тинејџерски Волкот* беше обновен за шестата сезона од 20 епизоди, која премиерно на ноември 15, 2016 година. На јули 21, 2016 година, глумците најави на Стрип Con дека шестата сезона ќе биде серија' финалето.

## Содржина
Серијата се врти околу социјалниот живот на  Скот Мкал,кој есредношколец и студент кој живее во  градот на Беакон Хилс.Живот драстично му се менува кога тој е гризнат од врколак ноќта пред завршувањето на втората година од средното образование година,кој станува исто врколак. Тој мора отсега да научи секојдневно  да се справува со проблемите на својот нов идентитет со својот  тинејџерскиот живот. 

Во сезона, Скот и неговите човечки најдобар пријател "Stiles" Stilinski почнат да се сретне со другите ликови со врска до натприродна goings-во Светилник Хилс. Скот почетна љубов, интерес е Allison Argent, соученик на неговиот кој доаѓа од семејство на врколак ловци. Нејзиниот најдобар пријател е популарни девојка и гениј Лидија Мартин, кој подоцна открива таа е banshee. Скот и Stiles рутински се судри со Лидија е агресивен дечко, локалните jock Џексон Whittemore, како и Дерек Hale, мистериозен врколак со темно минато. Како што покажуваат напредува, Скот е придружуван од нови пријатели во Малија Тејт, werecoyote; Кира Yukimura, Јапонски фокс дух и Скот вториот љубовен интерес; и Лиам Dunbar, еден млад вампир со лутина прашања.

## Глумците и ликовите
* Тајлер Posey како Скот McCall
* Кристал Полињата како Allison Argent (сезона 1-3)
* Дилан O "Black" како Stiles Stilinski
* Тајлер Hoechlin како Дерек Hale (сезони 1-4)
* Холандија Roden како Лидија Мартин
* Colton Haynes како Џексон Whittemore (1-2 сезони)
* Шели Hennig како Малија Тејт (периодична сезона 3; главни сезони 4-6)
* Arden Чо како Кира Yukimura (периодична сезона 3; главни сезони 4-5)
* Дилан Sprayberry како Лиам Dunbar (периодична сезона 4; главни сезони 5-6)
* Линден Ashby како Шериф Ное Stilinski (периодична сезони 1-5; главната сезона 6)
* Мелиса Ponzio како Мелиса McCall (периодична сезони 1-5; главната сезона 6)
* Џ. Р. Bourne како Крис Argent (периодична сезони 1-5; главната сезона 6)

## Наводи
Светски океан

[мини|275x275пкс|Анимирана карта која ги покажува светските [океански води. Континуирано тело на вода encircling Земјата, Светот Океанот е поделена на голем број на главни области со релативно непотиснат осветленост меѓу нив. Пет океански поделби обично се дефинира: Тихи Океан, Атлантик, Индиски, Арктики Јужна; во последните две наведени понекогаш се консолидирани во првите три.]]
**Светскиот океан** или **глобален океан** (говорно: **морето** или **океанот**) е систем на меѓусебно поврзани океански води на планетата земја, кој опфаќа најголем дел од хидросферата. Овој систем покрива речиси 72% од Земјината површина, со вкупен обем на 1,332 милијарди кубни километри.

## Организација

На единство и континуитет на Светскиот Океан, со релативно слободна размена меѓу нејзините делови, е од фундаментално значење за океанографија. Таа е поделена на голем број на директорот океански области, кои се одвоени од страна на континенти и разни oceanographic одлики: овие поделби се на Атлантскиот Океан, Северноледениот Океан (понекогаш се смета за море на Атлантскиот), во Индискиот Океан, во Тихиот Океан, и Јужниот Океан (често се смета дека наместо само на јужните делови на Атлантикот, Индискиот и Тихиот Океани). За возврат, океанските води се прошарани со многу помали морињата, gulfs, и заливи.

## Наводи

Категорија:Океани
Црква „Св. Илија“ - Бунеш

**Свети Илија** — главна селска црква во селото Бунеш. Црквата се наоѓа на влезот од селото, на левата страна од патот.

## Историја

Според натписот над влезната порта, може да се заклучи дека црквата била изградена некаде околу 1885 година.

## Архитектура

Градбата на црквата има правоаголна основа, со полукружна апсида во задниот дел. Изградена е од камен и тули, а целата градба е покриена со кров од ќерамиди. Над дрвената влезна врата има стар натпис на камен во кој се споменува името на ктиторот и годината на изградба. Од левата страна на црквата е прилепена пониска градба, во којашто е сместена трпезаријата. Дворот на црквата е ограден со камена ограда, при што од аголот веднаш од десната страна на влезната порта се издига камбанаријата. Нејзината основа е квадратна, од страните е отворена, додека од предната и задната страна е оградена со каемената ограда на црквата односно камен бедем изграден во дворот на црквата. Камбанаријата е покриена со пирамидален кров од ќерамиди.

## Галерија


Податотека:Влезната порта од црквата „Св. Илија“ - Бунеш.jpg|Влезната врата на црквата
Податотека:Влезната порта од црквата „Св. Илија“ - Бунеш 2.jpg|Натпис над влезната врата
Податотека:Камбанаријата на црквата „Св. Илија“ - Бунеш.jpg|Камбанаријата на црквата


## Поврзано
* Штипско архијерејско намесништво
* Злетовска парохија
* Бунеш

## Наводи

## Надворешни врски

* Информации за црквата  — страница на Брегалничката епархија

Бунеш
Категорија:Бунеш
Пепелјак

**Пепелјак** — врв и гребен на планината Караџица на планинскиот масив Мокра во централниот дел на Македонија. Всушност, со името Пепелјак се именува еден голем гребен кој како огранка се испушта во меридијански правец север-југ, разделувајќи ги длабоките долини на Патишка Река на запад и долината во изворишниот дел на Маркова Река и селото Црн Врв на исток. Поради големата разгранетост целиот планински гребен се дели на два дела наречени *Горни Пепелјак* и *Долни Пепелјак*. Гребенот започува на југ веднаш над месноста Езериња каде се наоѓаат двете Салаковски Езера и висорамнината Убава, наспроти Остри Врв, каде се наоѓаат и неговите највисоки точки, котите 2.347 и 2.342 метри, по што се испушта кон север каде што на котата 2.155 метри се испуштаат Драчевски Рид кон исток и Влашко Поило на запад. Продолжува да се протега во северен правец каде под котата висока 2.002 метри се испуштаат Равша Парве кон исток и Етемов Рид со Ахметово Ѓубре на запад по што кај котата со височина од 1.717 метри започнува пределот на Долни Пепелјак кој се издигнува до 1.787 и 1.801 метар и потоа се спупшта на котата висока 1.691 метар над долот на потокот Рамна Река над селото Држилово. Целиот предел, а особено највисоките делови на гребенот, претставуваат карпи и раздробени камења од сипар со изразито сива боја како пепел, поради што најверојатно потекнува името на овој гребен и врв.

Категорија:Врвови во Македонија
Категорија:Мокра
Црква „Св. Никола“ - Наколец

**Свети Никола** — главна селска црква во селото Наколец, Општина Ресен, Македонија. Се наоѓа во средиштето на селото. Во кругот на црквата се наоѓаат и селските гробишта.

Црквата била изградена во 1884 година, која е исклесана во камен над влезот од јужната страна.

## Градба

Црквата „Св. Никола“ се наоѓа во средишниот дел на самото село. Сместена е во оградениот простор, заедно со селските гробишта. Според својата архитектонска градба се вбројува во типот на мали трикорабни псевдобазилики, со петтострана апсида на исток и доградени помошни простории крај западната фасада.

Црквата била изградена во 1884 година, што можеме да го дознаеме од натписот исклесан во камен над јужниот влез во црквата. Во внатрешноста на црквата се влегува од јужната страна и тоа низ еден влез кој води во наосот и еден, кон олтарскиот простор. Јужната фасада во поново време е измалтерисана, така што автентичниот опус на ѕидаријата може да се види само на источниот и северниот ѕид. Кровот е со едноставно решение на две води.

### Фрескоживопис

Врз ѕидните површини на наосот и олтарскиот простор не се сочувале траги од постаро сликарство.

Можеби постоечкото сликарство од поново време со лош квалитет е нанесено токму врз постарите насликани партии, со што е нарушена автентичната содржина на црквата.

### Иконостас

Наосот е издвоен од нартексот со ниска преграда, додека пред олтарскиот дел е иконостасот со три реда на икони. На иконостасот се икони работени од повеќемина анонимни мајстори.

## Галерија


Податотека:Викиекспедиција Преспа 165.jpg|Влезот во црквата заедно со камбанаријата
Податотека:Викиекспедиција Преспа 167.jpg|Исклесаниот натпис за изградбата на црквата над влезот
Податотека:Викиекспедиција Преспа 168.jpg|Поглед на гробиштата
Податотека:Викиекспедиција Преспа 169.jpg|Новата камбанарија изградена во 1993 година


## Поврзано
* Ресенско архијерејско намесништво
* Подмочанско-љубојнска парохија
* Наколец

## Наводи

## Надворешни врски

Категорија:Наколец
Наколец
Џамија (Наколец)

**Џамија (Наколец)** — главна и единствена џамија во селото Наколец, во Општина Ресен, Македонија.

Џамијата, која нема име, се наоѓа во западниот дел на селото, кон брегот на Преспанското Езеро. Се пренесува дека е стара, но нема податок за нејзината изградба. Се претпоставува дека е подигната во првата половина на  век, а била обновена во 1995 година. Во нејзиниот двор постојат гробишта со арапско писмо.

## Наводи

Категорија:Наколец
Категорија:Џамии во Општина Ресен
Категорија:Џамии во Ресенското муфтиство
Храна, а не оружје

thumb|right|150px|Храна, а не оружје
**Храна, а не оружје** () — движење на луѓе кои спремаат и бесплатно делат вегетаријанска и веганска храна на гладните и се противат на војните.
## Настанување
Прва ваква група се оформила во Кембриџ, Масачусетс, во 1980 година од страна на активисти на анти-јадрени движења. Храна, а не оружје е потполно волонтерска организација која е посветена на ненасилството. Нема водач и настојува секој да може да се вклучи во процесот на донесување одлуки. Секоја група набавува храна која инаку би била фрлена и спрема свежи, готвени, вегетаријански оброци кои се послужуваат во градските паркови, на секого, без ограничување. Исто така се послужуваат бесплатни вегетаријански оброци на протести и останати случувања.
## Филозофија
Сржта на нивната филозофија е да се нахранат гладните, а постојат четири столбови на кои се заснова:
*ненасилство;
*вегетаријанство;
*рециклирање храна;
*одлучување со консензус.
Поборниците на оваа филозофија исто така веруваат и во:
*ако сите влади и корпорации ширум светот би потрошиле подеднакво пари и енергија да ги прехранат луѓето како што трошат на војна, никој не би бил гладен.
*на светот има доволно храна за сите, но многу од тоа се фрла, како директна последица на капитализмот и милитаризмот.
*вегетаријанската храна е воедно здрава и ненасилна.

Категорија:Активизам
Категорија:Пацифизам
Каменити Брег

**Каменити Брег** — врв и гребен на планината Караџица, односно почетна огранка на Салакова Планина на планинскиот масив Мокра во централниот дел на Македонија. Всушност, со името Каменити Брег се именува помал гребен кој како огранка се испушта во правец запад-исток/североисток, започнувајќи со највисоките коти 2318 и 2310 метри веднаш над изворите на Кадина Река во месноста Јурукова Карпа под јужната падина на самиот врв (гребен) и наспроти врвот на гребенот и долот Убава и продолжувајќи со котите 2011 и 1991 метри надморска височина, по што започнува густиот шумовит предел на билото на Салакова Планина. Веднаш во непосредно на северната падина под врвот Каменити Брег малку во северозападен правец е месноста Езериња во која се наоѓаат двете Салаковски Езера.

Категорија:Врвови во Македонија
Категорија:Мокра